Grande successo per la «Lettura continua della Bibbia in friulano».
Grant sucès pe «Leture continue de Bibie par furlan» (chi in bande te foto, une letore).
Tal Oratori de Puritât di Udin, plen e cun cetantis personis che no àn podût jentrâ, domenie ai 3 di Avrîl un grum di int e à volût jessi presinte ae scree dal event che al larà indevant fin a sabide ai 9 di Avrîl, in gracie di 1127 volontaris (plui 500 “risevis” proviodudis).
La leture e je stade proponude ancje vie internet, in gracie de direte audio e video trasmetude vie web su: http://www.radiospazio103.it
Interessants i dâts de presince su la rêt: 16 mil 251 i acès al sît internet de radio diocesane, dome te zornade di domenie. La direte e va indevant e si pues seguîle ancjemò.
Tantis ancje lis visitis fatis dal forest, in particolâr dai Stâts Unîts (348), de Svuizare (320) e de Grande Bretagne (254), ma ancje de France (81), Gjermanie (47), Argjentine (27), Venezuela (23), Bolivie (9), Australie (2), Russie (2), Austrie (2), Brasîl (1), Cile (1) e Spagne (1).
Par finî, une curiositât: tra i visitadôrs dal sît internet, 62 personis a àn «navigât par furlan», ven a stâi a àn doprât il furlan tant che lenghe za definide pal sisteme operatîf.
ita_Latn fur_Latn fur_Latn fur_Latn fur_Latn fur_Latn fur_Latn